**การพัฒนาแนวทางเพื่อป้องกันการแพร่กระจายเชื้อดื้อยา**

**งานป้องกันและควบคุมการติดเชื้อ เครือข่าย จ.กาฬสินธุ์**

**หลักการและเหตุผล**

 การติดเชื้อดื้อยาในโรงพยาบาลมีแนวโน้มสูงขึ้น แนวโน้มการใช้ยาต้านจุลชีพมีแนวโน้มเพิ่มมากขึ้น ทำให้ผู้ป่วยต้องรักษาตัวอยู่ในโรงพยาบาลนานขึ้น เสียค่าใช้จ่ายในการรักษาเพิ่มขึ้น และอาจทำให้ผู้ป่วยเสียชีวิตได้ การพัฒนาแนวทางเพื่อป้องกันการแพร่กระจายเชื้อดื้อยา ได้รับความร่วมมือจากพยาบาลป้องกันและควบคุมการติดเชื้อ เครือข่ายจังหวัดกาฬสินธุ์ จัดทำขึ้นมีวัตถุประสงค์เพื่อ พัฒนารูปแบบการส่งเสริมการปฏิบัติการป้องกันการติดเชื้อดื้อยา ตลอดจนการสื่อสาร การส่งต่อผู้ป่วยระหว่างโรงพยาบาล ระหว่างหน่วยงาน ต่างๆ เพื่อให้เกิดประสิทธิภาพสูงสุด

**ขั้นตอนการดำเนินงาน**

 ประชุมและจัดตั้งทีม (เริ่มดำเนินการ ต.ค.58 และมีการทบทวนคณะทำงานทุกปี)ซึ่งเป็นคณะทำงานในรูปแบบเครือข่ายจังหวัดกาฬสินธุ์ มีแพทย์ผู้เชี่ยวชาญด้านอายุรกรรมจากโรงพยาบาลกาฬสินธุ์เป็นประธาน เภสัชกรและพยาบาลป้องกันและควบคุมการติดเชื้อเครือข่ายจังหวัดกาฬสินธุ์คณะทำงาน หัวหน้ากลุ่มการพยาบาลทุกโรงพยาบาลเป็นที่ปรึกษา และกลุ่มงานพัฒนาคุณภาพและรูปแบบบริการ สสจ.กาฬสินธุ์ เป็นผู้สื่อสาร ประสานงาน และถ่ายทอดมาตรฐาน

**เครื่องมือที่ใช้ในการดำเนินงาน**

1. การ Update ความรู้ที่ทันสมัย เรื่องระบาดวิทยาเชื้อดื้อยาและการบริหารจัดการเมื่อติดเชื้อดื้อยา
2. การจัดตั้งคณะกรรมการ คณะทำงาน เป็นเครือข่าย ครอบคลุมทุกโรงพยาบาล 100%
3. การออกแบบเครื่องมือเพื่อใช้ในการเฝ้าระวังและวิเคราะห์ข้อมูลรวมทั้งใช้สื่อสารกับทุกสหสาขาวิชาชีพที่เกี่ยวข้อง เช่น NI Surveillance Form LAB MDR Alert RDU Form เป็นต้น
4. การสื่อสารข้อมูล โดยใช้ Group Line ICN Group Line refer (กรณีมีการส่งต่อเชื้อดื้อยา)

**ผลลัพธ์การพัฒนา**

1. ผู้ดำเนินงานมีความรู้ที่ทันสมัยเป็นพื้นฐานในการทำงาน (จัดประชุม วันที่ 24 ก.ค. 61 และควรสนับสนุน วิชาการอย่างสม่ำเสมอ)
2. มีแนวทางปฏิบัติเรื่องการป้องกันการแพร่กระจายเชื้อดื้อยา เป็นรูปแบบเดียวกันและใช้สื่อสารระหว่างโรงพยาบาล ในโรงพยาบาล ทั้งจังหวัดกาฬสินธุ์ อย่างเป็นรูปธรรมและต่อเนื่อง
3. เกิดความเข้มแข็งของเครือข่ายการดำเนินงาน
4. สามรถควบคุมการติดเชื้อดื้อยา ลดการแพร่กระจายเชื้อดื้อยา ตามเป้าหมาย
5. มีสำนึกในการใช้ยาปฏิชีวนะ อย่างสมเหตุ สมผล
6. เกิดการปฏิบัติ ที่ยั่งยืน จนเป็นวัฒนธรรมองค์กร

**โอกาสพัฒนา**

1. การจัดการความรู้(KM) เพื่อทบทวน ฟื้นฟู ความรู้ที่ทันสมัย ทันต่อเหตุการณ์ สำหรับผู้ปฏิบัติงาน
2. การดูแล สนับสนุน จากผู้ประสานงานในระดับจังหวัด (โรงพยาบาลกาฬสินธุ์ สสจ.กาฬสินธุ์)อย่างต่อเนื่อง เช่น การจัดประชุมเพื่อ Update ความรู้ที่ทันสมัย การสื่อสารมาตรฐาน นโยบายต่างๆ